**ДО**

**Г-Н ДЕЯН ГЕРАСИМОВ**

**ОБЩИНСКИ СЪВЕТНИК ОТ ГРУПАТА НА ПП ДБ**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-1444/22.11.2024 г.***

**ОТНОСНО:** *Питане с вх. № 06-01-270/22.11.2024 г.*

**УВАЖАЕМИ ГОСПОДИН ГЕРАСИМОВ,**

В деловодството на Община Русе е постъпило Ваше питане с наш вх. № 06-01-270/22.11.2024 г., относно информация за одобрените проекти и сключените споразумения съгласно Приложение 3 към чл. 107 от Закона за държавния бюджет на Република България.

 В тази връзка, Ви предоставям следната информация по зададените от Вас въпроси, както следва:

***Въпрос №1: Колко сключени споразумения има Община Русе с МРРБ и за кои проектни предложения към 20.11.2024 г.?***

 **Отговор №1**: Към 20.11.2024 г. Община Русе има шест сключени споразумения за следните обекти:

* Рехабилитация на общински път RSE1130 /I-2/ Русе-Николово - Граница общ. (Русе - Сливо поле) - Юделник - Борисово /III - 2102/ в участък от км0+350 до км 6+020
* СМР "Благоустрояване на общински терен в кв. 205, ПИ63427.2.2136 - за жилищно строителство, заключен между ул. Цариград, механа Русе, гаражи, бл. Мургаш и бл. Георги Димитров, гр. Русе"
* Инженеринг "Водопровод в гр. Русе, от к. 157 до ул. "Зора", кв. "Средна кула"
* Инженеринг "Основен ремонт на читалище "Васил Левски", в т.ч. въвеждане на мерки за енергийна ефективност и ограда"
* Инженеринг на "ПСОВ" и "Канализация" с. Николово, Община Русе, ЕТАП 1, Главен клон 1, водопровод, КПС, СКО и СВО
* Инженеринг "Водопровод по бул. "Гоце Делчев" от ул. "Генерал Кутузов" до паметник "Русофили"

Към момента са депозирани в ММРБ следните проектни предложения, като очакваме покана за сключване на споразумения:

* "Изграждане на Медицински център към СБАЛПФЗ „Д-р Граматиков"" ЕООД Русе"" в УПИ VI-5105 ""за здравеопазване“ в кв. 919 по плана на гр. Русе“
* "Изпълнение на СМР „Изграждане на нова детска ясла, външни вик отклонения, ел. захранване и ограда"
* СМР „Изграждане на дневен център за стари хора, с ажурна ограда по регулационните линии на УПИ III"
* „Рехабилитация и реконструкция на път RSE2132 - I-2, Русе - п.к. Ново село - Русе, кв. Средна кула - /III-501/“
* „Изграждане на локално пътно платно на бул. „Липник” от ул. „Стоян Заимов” до кръгово кръстовище при КАТ, гр. Русе“
* Инженеринг „Строително-ремонтни дейности и благоустрояване на гребна база за академично гребане в с. Николово, Община Русе“
* „Изграждане на тротоари и зони за паркиране по ул. „Братислава“ и ул. „Рига“ – етап 1 и етап 2“
* „Изграждане на зони за паркиране по ул. „Киев“ от кръстовището с ул. - „Братислава“ до входа на паркинга на бл. „Маестро Атанасов“
* „Реконструкция на ул. „Потсдам“ и свързването и с пътен възел бул. „България“ – бул. „Липник“ от кръговото кръстовище на ул. „Тулча“ до кръговото кръстовище до КАТ“, етап 4 "Участък от ОТ 146 до кръгово кръстовище при бул. „Липник“
* "Актуализация на проекти за "ПСОВ" и "Канализация" на с. Басарбово, Община Русе"
* "Актуализация на проект „РЕМОНТ НА ВЪЗРОЖДЕНСКО ЧИТАЛИЩЕ „ЗОРА 1866", В Т.Ч. ВЪВЕЖДАНЕ НА МЕРКИ ЗА ЕНЕРГИЙНА ЕФЕКТИВНОСТ"

***Въпрос №2: Какви суми са преведени на Община Русе за всяко от сключените споразумения към 20.11.2024 г. и какви траншове се предвиждат по тях до края на 2024 г.?***

**Отговор №2:** Съгласно Постановление №11 на министерския съвет от 25 януари 2024 г. за определяне на Правила за верифициране и отчитане на допустимите разходи и за извършване на плащания по Инвестиционната програма за общински проекти, одобрена със Закона за държавния бюджет на Република България за 2024 г., чл. 1. (1) „За изплащането на разходите по общинските проекти от бюджета на Министерството на регионалното развитие и благоустройството (МРРБ) се предоставят трансфери към общините въз основа на споразумения за предоставяне на финансова подкрепа, сключени между министъра на регионалното развитие и благоустройството и кметовете на общините, включително за сметка на осигурени за целта средства по сметката за чужди средства на МРРБ.“;

Съгласно Чл. 4. (1) При споразумения с предмет инвестиционно проектиране:

1. се предоставя авансово плащане в размер до 50 на сто от предвидените разходи за проектиране по споразумението; авансовото плащане се извършва в срок до 10 работни дни от датата на получаване в МРРБ на искане за авансово плащане, придружено със сключен договор на общината с изпълнител и предоставено обезпечение от изпълнителя към общината съгласно разпоредбите на Закона за обществените поръчки;

Съгласно Чл. 4 (2) При споразумения с предмет строителство, основен ремонт или реконструкция:

1. се предоставя аванс в размер до 20 на сто от предвидените разходи за СМР; авансовото плащане се извършва в срок до 10 работни дни от датата на получаване в МРРБ на искане за авансово плащане, придружено със сключен договор на общината с изпълнител и предоставено обезпечение от изпълнителя към общината съгласно разпоредбите на Закона за обществените поръчки.

Към момента обектите със сключени споразумения са със следния статус:

За обекти с предмет: „**СМР "Благоустрояване на общински терен в кв. 205, ПИ63427.2.2136 - за жилищно строителство, заключен между ул. Цариград, механа Русе, гаражи, бл. Мургаш и бл. Георги Димитров, гр. Русе"** и **„Инженеринг "Основен ремонт на читалище "Васил Левски", в т.ч. въвеждане на мерки за енергийна ефективност и ограда"** е обявена процедура по ЗОП за избор на изпълнител, избран е изпълнител и предстои сключване на договор.

За обекти с предмет **„Инженеринг "Водопровод в гр. Русе, от к. 157 до ул. "Зора", кв. "Средна кула"** и **"Инженеринг "Водопровод по бул. "Гоце Делчев" от ул. "Генерал Кутузов" до паметник "Русофили"** е обявена процедура по ЗОП и са в процес на избор на изпълнител.

За обектите с предмет **„Рехабилитация на общински път RSE1130 /I-2/ Русе-Николово - Граница общ. (Русе - Сливо поле) - Юделник - Борисово /III - 2102/ в участък от км0+350 до км 6+020“** и **„Инженеринг на "ПСОВ**" и **"Канализация" с. Николово, Община Русе, ЕТАП 1, Главен клон 1, водопровод, КПС, СКО и СВО“ предстои обявяване на процедури по ЗОП“.**

Община Русе ще получи финансиране от МРРБ за шестте обекта след приключване на процедурите по ЗОП, избран изпълнител и сключен договор с него.

***Въпрос №3: На какъв етап на проектна готовност се намира всеки един от проектите, включени за финансиране от Инвестиционната програма на държавния бюджет на Република България?***

**Отговор №3:** За всички обекти с предмет „Строителство“ Община Русе има изготвени инвестиционни проекти, което съгласно чл. 107, ал. 3, т. 2 от ЗДБРБ е задължително условие за сключване на споразумение.

За всички обекти с предмет „Инженеринг“ Община Русе има издадени визи за проектиране от главния архитект на Общината, което съгласно чл. 107, ал. 3, т. 1 от ЗДБРБ е задължително условие за сключване на споразумение.

**С уважение,**

**Енчо Енчев**

***Заместник-кмет***

*За кмет съгл. Заповед РД-01-3615/19.11.2024*